इस युद्ध के भयंकर परिणामों में गृहयुद्ध का छिड़ना रहा जो अबतक जारी है।
अफगानिस्तान युद्धः सीधी लड़ाइयों में सोवियत रूस और अफगानिस्तान के बीच 24 दिसंबर 1979 से 15 फरवरी 1989 तक चले युद्ध में लाखों लोग मारे गए तो लाखों लोग अब भी शरणार्थी बनकर रह रहे हैं। 9 साल 1 माह, तीन सप्ताह और 1 दिन चले इस युद्ध में सोवियत सेना को पीछे हटना पड़ा। इस युद्ध में अफगानी मुजाहिदीनों को अमेरिका का सहयोग मिला। ये ऐसा युद्ध रहा, जिसने सोवियत रूस के पतन की आखिरी पटकथा लिख दी। इस युद्ध के भयंकर परिणामों में गृहयुद्ध का छिड़ना रहा जो अबतक जारी है। इसी आंतरिक अफगानिस्तान युद्ध को दबाने के लिए अमेरिका नीत नाटो सेना 7 अक्टूबर 2001 से लगातार अभियान चलाए हुए है। जिसमें अमेरिका ने तालिबान की सत्ता को उखाड़ फेंका। लेकिन ये युद्ध कब समाप्त होगा, इसका जवाब किसी के पास नहीं है। द्वितीय विश्वयुद्ध के बाद से अफगानिस्तान के दोनों युद्धों में कितनी जन-धन हानि हुई, इसका सही अंदाजा अबतक नहीं लग सका है। थक हारकर अमेरिकी राष्ट्रपति बराक ओबामा ने अमेरिकी सैनिकों को अफगानिस्तान छोड़ने का हुक्म दे दिया है। अधिकांश गठबंधन सेनाएं पहले ही अफगानिस्तान से कूच कर चुकी हैं।